<classify> MKUU wa Mkoa wa Kigoma, Emmanuel Maganga amepiga marufuku tabia ya baadhi ya watumishi wa serikali mkoani humo kuanzisha mashirika yasiyokuwa ya kiserikali.Amesema serikali inaandaa utaratibu wa kuyafuta mashirika yote yaliyoanzishwa na kushindwa kufuata sheria kwa kutafuta fedha za wahisani na kuzitumia kwa manufaa yao binafsi.Akizungumza wakati akipokea msaada wa mabati 1,050 yenye thamani ya Sh milioni 35 yalitolewa na Benki ya NMB kwa shule za msingi saba katika halmashauri za wilaya ya Kasulu Mji, Uvinza na Buhigwe, Maganga amesema mtumishi wa serikali kuanzisha mashirika hayo ni kinyume cha taratibu za kiutumishi na kwamba mtumishi huyo atakuwa akiwaza kufanya kazi ya shirika lake badala ya kuwatumia wananchi kwa kazi aliyopewa.Nawaonyeni watumishi wa serikali msianzishe majukumu ya haya mashirika ama NGOS ni kukagua na kuisaida serikali, msiingie huko huwezi kuwa mchezaji halafu wakati huo ukawa mwamuzi ni makosa siku tukiyafuta tukakukuta huko tutakushughulikia, amesema mkuu wa mkoa.Aidha, ameishukuru NMB kwa kuwa sehemu ya jamii ya wananchi wa Mkoa wa Kigoma kwa kutoa misaada mbali mbali ambayo alisema imekuwa ikiusaidia mkoa kupunguza baadhi ya changamoto zilizopo ndani ya jamii.Awali kabla ya kukabidhi mabati hayo, Meneja wa Benki ya NMB Kanda ya Magharibi, Sospeter Magesse amesema hadi sasa wametenga zaidi ya Sh bilioni moja kama sehemu ya faida yake kuirudisha kwenye jamii, na imetoa msaada wa vitu mbali mbali vyenye thamani ya Sh milioni 81 kuusaidia Mkoa wa Kigoma katika elimu na afya.Magesse aliongeza kuwa jitihada kubwa zinahitajika kwa wazazi kuwasaidia wanafunzi kusoma vizuri kwa kuwashirikisha wadau mbalimbali katika kuhakikisha malengo ya serikali yanafikiwa kwa kiwango kikubwa.Akisoma risala kwa niaba ya shule zilizopokea msaada huo, Mwalimu Mkuu wa Shule ya Msingi Kasulu, Martha Moremi amesema shule hiyo ina changamoto kadhaa ikiwamo upungufu mkubwa wa madawati 600 kati ya 900 yaliyopo huku wanafunzi zaidia ya 2,000 wakilazimika kukaa chini kutokana na upungufu wa madawati hayo.  <topic>: kitaifa 